ОБЩИНСКА ИЗБИРАТЕЛНА КОМИСИЯ ОБЩИНА СОПОТ, ОБЛАСТ ПЛОВДИВ

П Р О Т О К О Л №32

Днес, на 11.01.2023г. в 16.00 часа се проведе заседание на ОИК Сопот в състав:

Председател: Антонина Цочева Цочева

Зам.- председател: Мариана Петрова Ковачева

Зам.председател: Калоян Борисов Цветанов

Секретар: Жоро Иванов Попдончев

Членове: Евгения Иванова Кръстева

 Ненко Цанков Ковачев

 Данаил Николов Пингелов

 Радка Маркова Стефанова

 Емир Мехмед Узун

 Мария Павлова Нешева

 Христина Христова Кънева

 На заседанието присъстват 11 члена и има законния кворум за провеждане му, съгласно чл. 85 от ИК.

Заседанието на комисията, се проведе по следния дневен ред , а именно:

1.Разглеждане проект за решение относно: Предсрочно прекратяване на пълномощията на общински съветник: СТЕФАН ФИЛЧЕВ ФИЛЧЕВ, избран от квотата на Движение ЗАЕДНО за промяна и обявяване нов общински съветник на мястото на освободения мандат от листата на Движение ЗАЕДНО за промяна

2.Други

**По точка 1 от дневния ред**

Председателят Антонина Цочева запозна членовете на комисията,че е получено уведомление от госпожа Нели Пенева, председател на Общински съвет Сопот, заведено с изх. № ОС-3-2023#1/06.01.2023 година на ОбС Сопот, със следното съдържание: „ В изпълнение на чл.З0 ал.5 от Закона за местното самоуправление и местната администрация /ЗМСМА/, Ви уведомявам, че на 03.01.2023г. в Общински съвет Сопот, е постъпило заявление с вх.№ ОС-3-2023г. от 03.01.2023г. от Стефан Филчев Филчев, общински съветник в Общински съвет Сопот, избран от квотата на Движение ЗАЕДНО за промяна, с което моли да бъдат прекратени правомощията му като общински съветник в Общински съвет Сопот. Към уведомлението е приложено заявлението от общинския съветник за прекратяване на пълномощията му – в оригинал. Писмото-уведомление е заведено с вх.№116/10.01.2023г. на ОИК – Сопот.

 Председателят уведоми членовете на ОИК, че уведомлението е постъпило при ОИК на 10.01.2023г., заседанието на ОИК-Сопот е определено на 11.01.2023г. от 16.00 часа - тридневният срок посочен в член 30, ал. 7 от ЗМСМА е спазен.

Председателят заяви, че във връзка с подаденото заявление от общинския съветник Стефан Филчев и желанието му, да бъдат прекратени пълномощията му като такъв, ОИК Сопот следва да вземе решение за предсрочно прекратяване на пълномощията на общинския съветник СТЕФАН ФИЛЧЕВ ФИЛЧЕВ, като правното основание за това е член 30, ал. 4, т. 3 от Закона за местното самоуправление и местната администрация / ЗМСМА /. Общинският съветник Стефан Филчев е избран и обявен от ОИК - Сопот за общински съветник на местните избори, проведени на 27.10.2019г. с решение №119-МИ от 28.10.2019г., положил е клетва, подписал е клетвен лист, с което са възникнали пълномощия му като общински съветник в Общински съвет Сопот. С оглед подаденото заявление от общинския съветник, следва да се уважи волята му и пълномощията на общинския съветник СТЕФАН ФИЛЧЕВ ФИЛЧЕВ да се прекратят, а на негово място да се обяви за избран следващия от листата на Движение ЗАЕДНО за промяна общински съветник, а именно, ИВАН СТАНЕВ ЯКИМДЖИЙСКИ.

 Заместник председателят Мариана Ковачева взе думата като изрази следното мнение:Считам, че искането на общинския съветник следва да се уважи и да се прекратят пълномощията му на основание член 30, ал. 4, т.3 от ЗМСМА. Налице е овакантяване на мястото от квотата на общинския съветник на Движение ЗАЕДНО за промяна и това налага на освободеното место в листата на съответната партия/движение да се обявяви следващия в листата съветник. Съгласно Решение 119-МИ от 28.10. 2019 година на ОИК – Сопот, на мястото на СТЕФАН ФИЛЧЕВ ФИЛЧЕВ за общински съветник следва да обяви за избран ИВАН СТАНЕВ ЯКИМДЖИЙСКИ.

 Секретарят Жоро Попдончев взе думата: Само искам да допълня, че на общинския съветник, на който прекратяваме пълномощнията следва да се анулира издаденото му удостоверение, а на ново обявения общински съветник да се издаде удостоверение.

 Председателят Цочева: Предвид изложените съображения и на основание чл. 87, ал.1, т.24 и чл. 458, ал.1 във вр.чл.454 от ИК и на основание член 30, ал. 4, т. 3 от ЗМСМА предлагам да гласуваме следният проект за решение:

1. ПРЕКРАТЯВАНЕ предсрочно пълномощията на общински съветник на СТЕФАН ФИЛЧЕВ ФИЛЧЕВ с ЕГН ххххххххххх, обявен за избран с решение № 119 - МИ от 28.10.2019 година на ОИК Сопот от листата на общински съветници на Движение ЗАЕДНО за промяна;

2. ОБЯВЯВАНЕ за избран за общински съветник на освободеното място ИВАН СТАНЕВ ЯКИМДЖИЙСКИ с ЕГН хххххххххх, следващият по ред кандидат от кандидатската листа на Движение ЗАЕДНО за промяна.

Да се анулира издаденото удостоверение на общинския съветник, на който пълномощията са предсрочно прекратени.

 На обявения за избран общински съветник да бъде издадено удостоверение.

По точка 2 от дневния ред: Други – не постъпиха предложения.

Предложението се подложи на поименно гласуване.

Гласували:

Председател: Антонина Цочева Цочева

Зам.- председател: Мариана Петрова Ковачева–„за”

Зам.председател: Калоян Борисов Цветанов–„за”

Секретар: Жоро Иванов Попдончев–„за”

Членове: Евгения Иванова Кръстева–„за”

 Ненко Цанков Ковачев–„за”

 Данаил Николов Пингелов–„за”

 Радка Маркова Стефанова–„за”

 Емир Мехмед Узун–„за”

 Мария Павлова Нешева –„за”

 Христина Христова Кънева–„за”

Предвид горното, Общинска избирателна комисия Сопот

**РЕШИ**:

Решение №135

1. ПРЕКРАТЯВА предсрочно пълномощията на СТЕФАН ФИЛЧЕВ ФИЛЧЕВ с ЕГН – ххххххххххх като общински съветник в Общински съвет – Сопот, издигнат от Движение ЗАЕДНО за промяна и анулира издаденото удостоверение №14/04.11.2019г.;

2.ОБЯВЯВА за избран за общински съветник в Общински съвет – Сопот следващият в кандидатската листа на Движение ЗАЕДНО за промяна - ИВАН СТАНЕВ ЯКИМДЖИЙСКИ с ЕГН ххххххххххх, и издава удостоверение на същия.

В тридневен срок от днес да се изпрати препис от решение №135 на Председателя на Общински съвет Сопот.

 Решението подлежи на обжалване по реда на чл.459 от ИК, в 7-дневен срок от обявяването, чрез Общинска избирателна комисия пред Административен съд – Пловдив.

Председател: Антонина Цочева Цочева

Зам.- председател: Мариана Петрова Ковачева

Зам.председател: Калоян Борисов Цветанов

Секретар: Жоро Иванов Попдончев

Членове: Евгения Иванова Кръстева

 Ненко Цанков Ковачев

 Данаил Николов Пингелов

 Радка Маркова Стефанова

 Емир Мехмед Узун

 Мария Павлова Нешева

 Христина Христова Кънева